MŠK Námestovo

MŠK Námestovo (predtým TJ ZŤS Námestovo, Slavoj Námestovo, ŠK Námestovo) je futbalový klub z mesta Námestovo. Momentálne hrá v II. slovenskej futbalovej lige patriacej pod Stredoslovenský futbalový zväz.

História oddielu 

Futbal v Námestove sa oficiálne začal hrávať od roku 1931 pod hlavičkou Športového klubu. Na začiatku to boli ľudia okolo Ľudovíta Rentku. Táto udalosť mala výrazný vplyv aj na organizáciu športu v okolitých obciach. Na začiatku to boli zápasy proti mužstvám z Oravy. Najprv proti Podbielu v júni 1931, neskôr proti Trstenej, Tvrdošínu, ale aj proti mužstvám z neďalekého Poľska. Napríklad v roku 1933 bolo na zápase so Żywcom až 2500 divákov. Po 2. svetovej vojne, v júni 1947 bol futbal v metropole Bielej Oravy znovu obnovený. Odsúhlasila sa aj výstavba novej hracej plochy na Deputáte.

Až do roku 1973, pod hlavičkou Slavoj, hralo Námestovo okresné súťaže. V roku 1973 prvýkrát postúpilo do krajských súťaži a to do I. B triedy. V tomto období sa ako tréneri výrazne zapísali Rudolf Hubík a Anton Sivoň a hráčsky Milan Kollár, ktorý to dotiahol až do Sparty Prahy. V roku 1977 sa podarilo ľuďom okolo Jozefa Kolejáka otvoriť športový areál s futbalovým štadiónom. Do roku 1986 bolo Námestovo stálym účastníkom krajskej I. B triedy. Následne už pod hlavičkou TJ ZŤS Námestovo a po príchode trénera Dušana Kriaka dvakrát po sebe postupujú z I. B triedy cez I. A až do krajských majstrovstiev. Odohrali tam dve sezóny. V tomto období treba spomenúť na ľudí okolo Jozefa Škvareninu. Hráčsky sa najviac presadili brankári, a to Silvester Habiňák vo VSS Košice, Igor Holub v Plastike Nitre, Vladimír Hrubjak v Dukle Banská Bystrica a Vladimír Mušák ako rozhodca v ligových súťažiach.

Po roku 1992 už pod hlavičkou MŠK Námestovo a na začiatku znova s trénerom Dušanom Kriakom a na konci so Silvestrom Habiňákom sa podarilo postúpiť z I. B triedy až do III. ligy v roku 1997. Najvyššia krajská súťaž sa v Námestove hrala do roku 2001. Tu treba spomenúť ľudí ako Silvester Habiňák, Dušan Krnáč st., Jozef Pindiak, František Košťál st., Ignác Hrkeľ, Ján Michaliga a hráčov, ktorí boli pri obidvoch vzostupoch námestovského futbalu: Vladimír Šalata, Štefan Feja, Jozef Čaprnda. Na začiatku 90. rokov začína hrávať aj hráč, ktorý sa najviac presadil vo svete futbalu, a to Daniel Kosmeľ. Pôsobil vo viacerých ligových mužstvách a s MŠK Žilina dosiahol aj ligový titul a zahral v jej drese v európskych pohároch.

Od jesene 2008 je súčasťou futbalového štadióna aj ihrisko s umelou trávou. V roku výročia 80. rokov futbalu v Námestove sa podarilo MŠK postúpiť do historicky najvyššej súťaže, aká sa kedy hrala v Námestove, do III. ligy - skupiny Východ. Do Námestova prichádzajú mužstvá z východného Slovenska, ako napr. Bardejov, alebo Lokomotíva Košice. Je potešujúce, že sa darí aj dorasteneckým družstvám. Starší dorast dokázal v roku 2011 pod vedením Karola Polťáka to, čo sa začiatkom 90. rokov nepodarilo generácii okolo trénera Ignáca Hrkľa - postup do 2. celoštátnej dorasteneckej ligy. Veľmi dobré výsledky dosahujú aj žiacke kolektívy, ktoré sú dlhodobo v najvyššej krajskej súťaži - I. lige Stred, patriacej už pod Slovenský futbalový zväz.

Umiestnenie v predchádzajúcich sezónach 
 1988–1990: Divízia - skupina Stred
 1996–1997: IV. liga Stred - skupina Sever
 1997–2001: III. liga - skupina Stred
 2010–2011: III. liga - skupina Stred
 2011–2014: III. liga - skupina Východ
 2014–2020: III. liga - skupina Stred

Legenda: Z - zápasy, V - výhry, R - remízy, P - prehry, SG - strelené góly, IG - inkasované góly, +/- - rozdiel skóre, B - body, červené podfarbenie - zostup, zelené podfarbenie - postup, fialové podfarbenie - reorganizácia, zmena skupiny alebo suťaže

Sezóna 2019/2020 
Hráčsky káder

 (C)

Známi hráči 
 Milan Kollár - futbalový obranca, bývalý hráč Sparty Praha, Dukly Banská Bystrica, Skla Union Teplice
 Silvester Habiňák - futbalový brankár, bývalý hráč VSS Košice, ZVL Kysucké Nové Mesto, dlhoročný prezident klubu
 Igor Holub - futbalový brankár, bývalý hráč Plastiky Nitry, Iskry Matador Bratislava
 Vladimír Hrubjak - futbalový brankár, bývalý hráč Dukly Banská Bystrica
 Daniel Kosmeľ - futbalový stredopoliar, bývalý hráč Ružomberka, Žiliny, Slovana Bratislava, Interu Bratislava
 Tomáš Lešňovský - futbalový brankár, bývalý hráč Ružomberka, Dolného Kubína, FK Pohronie Žiar nad Hronom / Dolná Ždaňa
 Tomáš Trabalík - futbalový stredopoliar, mládežnícky reprezentant Slovenska, bývalý hráč Ružomberka, Rimavskej Soboty, Zvolena
 Samuel Farský - futbalový stredopoliar, mládežnícky reprezentant Slovenska, aktuálne hráč Žiliny U19 a B-mužstva dospelých
 Dominik Topoľský - futbalový stredopoliar, mládežnícky reprezentant Slovenska, bývalý hráč žiackych tímov Chelsea, Fulham, aktuálne pôsobiaci v Olympique de Marseille
 Adrián Sivoň - futbalový obranca, mládežnícky reprezentant Slovenska, bývalý hráč žiackych a dorasteneckých tímov Trenčína a Ružomberka

Námestovo
Námestovo